3-5 oktabr kunlari Toshkent Xalqaro Turizm yarmarkasi (TXTYa) doirasida ko‘rgazma mehmonlari uchun maxsus mukofotlar o‘ynaladi. Turizmni rivojlantirish davlat qo‘mitasi qoshidagi Milliy PR-markazi KUN.UZ’ga shu haqida ma’lum qildi. Ko‘rgazma o‘tkaziladigan kunlari "O‘zekspomarkaz" matbuot xolli fonida yoki selfi zonasida eng yaxshi suratlar, shuningdek Facebook va Instagram’dagi shaxsiy sahifalarda #tmtya2018 va #titf2018 xeshteglari qo‘yilgan ko‘rgazma suratlari hamda eng ko‘p "layk" to‘plagan suratlar egalariga noutbuk, planshet va O‘zbekistonning qadimiy shaharlari bo‘ylab sayohatlar kabi qimmatbaho sovg‘alar taqdim etiladi. Bundan avval KUN.UZ’da Toshkent Xalqaro Turizm yarmarkasi to‘g‘risida xabar berilgan edi.